ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
எக்ஸ்ரே சேது: வாட்ஸ்ஆப் மூலம் கொவிட் பாதிப்பை விரைவாக தெரியப்படுத்தும் புதிய தளம்
கொவிட்-19 தொற்றை முன்கூட்டியே கண்டறிவதற்கு உதவும் வகையில் ஊடுகதிர்  இயந்திர வசதிகள் கொண்ட மருத்துவர்கள், வாட்ஸ்அப் செயலி வாயிலாக மார்பு ஊடுகதிர் அறிக்கையைப் பெறுவதற்கு, ஒரு புதிய, செயற்கை நுண்ணறிவால் இயங்கும் தளம் வழிவகை செய்கிறது. எக்ஸ்ரே சேது என்று அழைக்கப்படும் இந்தத் தளத்தில், தெளிவு அதிகம் இல்லாத ஊடுக்கதிர் படங்கள், செல்பேசி வாயிலாக அனுப்படுகின்றன. விரைவாகவும், எளிதாகவும் பயன்படுத்தப்படுவதுடன், ஊரகப் பகுதிகளில் தொற்றைக் கண்டறியவும் ஏதுவாக இருக்கும்.
இந்திய அரசின் அறிவியல் மற்றும் தொழில்நுட்பத் துறையின் ஆதரவுடன், பெங்களூருவில் உள்ள இந்திய அறிவியல் கழகத்தால் லாப நோக்கமல்லாத அமைப்பாக உருவாக்கப்பட்ட செயற்கை நுண்ணறிவு மற்றும் ரோபோடிக்ஸ் தொழில்நுட்பப் பூங்கா , பெங்களூருவில் இயங்கும் மருத்துவ தொழில்நுட்ப நிறுவனமான நிரமை, இந்திய அறிவியல் கழகம் ஆகியவற்றுடன் இணைந்து வாட்ஸ்அப் செயலி மூலம் அனுப்பப்படும் அதிகம் தெளிவில்லாத மார்பு ஊடுக்கதிர் படங்களில் கொவிட் தொற்று ஏற்பட்டுள்ள நோயாளிகளைக் கண்டறிவதற்காக எக்ஸ்ரே சேதுவை உருவாக்கியது.
இதனைப் பயன்படுத்துவதற்கு, www.xraysetu.com என்ற இணையதளத்தில் ‘Try the Free XraySetu Beta’ என்ற பொத்தானை மருத்துவர்கள் தேர்வு செய்ய வேண்டும். இதைத்தொடர்ந்து அடுத்தக் கட்டமாக வாட்ஸ்அப் செயலியை அடிப்படையாகக் கொண்ட இணையம் வாயிலான தானியங்கி தகவல் பரிமாற்றம் அல்லது செல்பேசி செயலியை அவர்கள் தேர்ந்தெடுக்கலாம். அல்லது +91 8046163838 என்ற வாட்ஸ்அப் எண் மூலம் எளிதாக எக்ஸ்ரே சேது சேவையைத் தொடங்கலாம். பிறகு நோயாளியின் ஊடுகதிர் புகைப்படத்தைத் தேர்வு செய்து ஒரு சில நொடிகளில் விளக்கப் படங்களுடன் கூடிய இரண்டு பக்க தானியங்கி அறிக்கையைப் பெற்றுக்கொள்ளலாம். கொவிட்-19 தொற்று சரிந்து வருவதன் நம்பகத்தன்மையை எடுத்துரைப்பதுடன், மருத்துவரின் பயன்பாட்டிற்காக உள்ளூர்மயமாக்கப்பட்ட விரிவான தகவல்களையும் இந்த அறிக்கை வெளியிடுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723592
பிரதமர் அலுவலகம்
புரெவி புயலால் நிலவும் சூழல் குறித்து தமிழக முதல்வருடன் பிரதமர் தொலைபேசி உரையாடல்
புரெவி புயல் காரணமாக தமிழ்நாட்டின் சில பகுதிகளில் நிலவி வரும் சூழல் குறித்து தமிழக முதல்வர் திரு எடப்பாடி பழனிசாமியுடன் பிரதமர் திரு நரேந்திர மோடி இன்று தொலைபேசி மூலம் உரையாடினார்.
"தமிழக முதல்வர் திரு @EPSTamilNadu அவர்களுடன் தொலைபேசியில் உரையாடினேன். புரெவி புயலின் காரணமாக மாநிலத்தின் சில பகுதிகளில் நிலவி வரும் சூழ்நிலைகளை பற்றி நாங்கள் ஆலோசித்தோம். தமிழகத்துக்கு தேவையான அனைத்து உதவிகளையும் மத்திய அரசு செய்யும். பாதிக்கப்பட்ட பகுதிகளில் வசிக்கும் மக்களின் நலன் மற்றும் பாதுகாப்புக்காக நான் பிரார்த்திக்கிறேன்," என்று டிவிட்டர் பதிவொன்றில் பிரதமர் குறிப்பிட்டுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
புதுதில்லியில் உள்ள தேசிய ஊடக மையத்தில் சிறப்பு இயக்கம் 3.0 போர்ட்டலை மத்திய இணையமைச்சர் டாக்டர் ஜிதேந்திர சிங் 14.09.2023 அன்று தொடங்கி வைப்பார்.
புதுதில்லியில் உள்ள தேசிய ஊடக மையத்தில் சிறப்பு இயக்கம் 3.0-ஐக் கண்காணிக்க https://scdpm.nic.in என்ற சிறப்பு வலைப் பக்கத்தை மத்திய அறிவியல் மற்றும் தொழில்நுட்பத் துறை இணையமைச்சர் , பிரதமர் அலுவலகம், பணியாளர்நலன், பொதுமக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் செப்டம்பர் 14, 2023 அன்று தொடங்கி வைப்பார். தொடக்க விழாவில் சிறப்பு இயக்கம் 3.0 இன் ஒருங்கிணைப்பு அலுவலர்கள், மத்திய அரசின் 84 அமைச்சகங்கள் / துறைகளில் உள்ள மக்கள் குறை தீர்க்கும் ஒருங்கிணைப்பு அலுவலர்கள் மற்றும் மேல்முறையீட்டு அதிகாரிகள் கலந்து கொள்வார்கள்.சிறப்பு இயக்கம் 3.0 க்கு முன்னதாக 2023 செப்டம்பர்15 முதல் செப்டம்பர் 30 வரை ஆயத்தக் கட்டம் இருக்கும்.
இதே கூட்டத்தில், டிசம்பர் 2022 முதல் ஜூலை 2023 வரையிலான சிறப்பு இயக்க முன்னேற்றம், 2023 ஜூன்-ஜூலை மாதத்திற்கான செயலக சீர்திருத்தங்களின் மாதாந்திர அறிக்கை மற்றும் சிறப்பு இயக்கம் 3.0 ன் வழிகாட்டுதல்கள் வெளியிடப்படும்.
மத்திய அரசு 2023 அக்டோபர் 2 முதல்2023 அக்டோபர் 31 வரை தூய்மை, அரசு அலுவலகங்களில் நிலுவையில் உள்ள கோப்புகளின் எண்ணிக்கையைக் குறைத்தல் ஆகியவற்றை மையமாகக் கொண்டு 3.0 என்ற சிறப்பு இயக்கத்தை அறிவித்துள்ளது. 2023, ஆகஸ்ட் 25 அன்று மத்திய அரசு செயலாளர்கள் அனைவருடனும் அமைச்சரவை செயலாளர் உரையாற்றினார். சிறப்பு இயக்கம் 3.0 அமைச்சகங்கள்/ துறைகள் மற்றும் அவற்றுடன் இணைக்கப்பட்ட/ சார்நிலை அலுவலகங்களுடன் சேவை வழங்கலுக்குப் பொறுப்பான அலுவலகங்களில் கவனம் செலுத்தும். நிர்வாகச் சீர்திருத்தம் மற்றும் மக்கள் குறைதீர்ப்புத் துறை சிறப்பு இயக்கம் 3.0ஐ செயல்படுத்துவதற்கான ஒருங்கிணைப்புத் துறையாகும்.
சிறப்பு இயக்கம் 3.0 இன் ஆயத்தப் பகுதி சிறப்பு இயக்கம் 3.0 போர்ட்டல் தொடக்கத்துடன் தொடங்கி 2023, செப்டம்பர் 30 வரை தொடரும். இந்தக் காலகட்டத்தில் அமைச்சகங்கள்/ துறைகள் தெரிவு செய்யப்பட்ட பிரிவுகளில் நிலுவையிலுள்ள இடங்களை அடையாளம் கண்டு இயக்கத்திற்கான இடங்களை இறுதி செய்யும்.
பிரதமர் அலுவலகம்
கேதர்நாத்தில் மேற்கொள்ளப்பட்டு வரும் வளர்ச்சி பணிகளை பிரதமர் ஆய்வு செய்தார்
கேதர்நாத்தில் மேற்கொள்ளப்பட்டு வரும் கட்டமைப்பு மேம்பாடு உட்பட வளர்ச்சி பணிகள் குறித்து பிரதமர் திரு நரேந்திர மோடி இன்று ஆய்வு மேற்கொண்டார்.
யாத்திரிகர்கள் மற்றும் சுற்றுலா பயணிகள் அதிக அளவில் வருகை தரும் வகையில் உள்கட்டமைப்பை மேம்படுத்துவது குறித்து ஆய்வு செய்யப்பட்டது.
கேதர்நாத் மற்றும் சுற்றுப்புற பகுதிகளில் யாத்திரிகர்கள் மற்றும் சுற்றுச்சூழலுக்கு ஏற்ற வசதிகளை நவீன தொழில்நுட்பத்துடன் உருவாக்க வேண்டும் என பிரதமர் வலியுறுத்தினார்.
(
பிரதமர் அலுவலகம்
இலங்கை அதிபர் மற்றும் பிரதமருடன் பிரதமர் மோடி உரையாடினார் - பயங்கரவாத தாக்குதல்களில் உயிரிழந்தவர்களுக்கு இரங்கல் தெரிவித்தார்
பிரதமர் திரு. நரேந்திர மோடி இலங்கை அதிபர் மற்றும் பிரதமருடன் தொலைபேசியில் உரையாடினார். இலங்கையில் இன்று நிகழ்ந்த பயங்கரவாத தாக்குதல்களில் 150 க்கும் மேற்பட்ட அப்பாவி மக்கள் உயிரிழந்ததற்கு தனது சார்பிலும், இந்திய மக்கள் சார்பிலும் இரங்கல்களைத் தெரிவித்தார்.
ஒரு மதப் பண்டிகையின் போது புனித தலங்கள் உள்ளிட்ட பல்வேறு பகுதிகளில் நடைபெற்ற தொடர் குண்டுவெடிப்புகளுக்கு பிரதமர் திரு. மோடி வன்மையான கண்டனத்தைத் தெரிவித்தார். இந்த கொடுஞ் செயலில் ஈடுபட்டவர்களை மனிதநேயமற்றவர்கள் என்று சாடிய பிரதமர், இது திட்டமிட்ட காட்டுமிராண்டித்தனமான செயல் என்று குறிப்பிட்டார். நமது பிராந்தியத்திலும் உலகத்தின் அனைத்து பகுதிகளிலும், மனிதத்திற்கு பெரும் சவாலாக உள்ள தீவிரவாதத்தின் மற்றொரு கடுமையான நினைவூட்டல்தான் இந்த தாக்குதல்கள், என்று அவர் கூறினார்.
(Visitor Counter : 117
பஞ்சாயத்து ராஜ் அமைச்சகம்
விடுதலையின் அமிர்தப் பெருவிழாவின் ஒரு பகுதியாக நல்லாட்சி குறித்த தேசிய மாநாட்டை பஞ்சாயத்து ராஜ் அமைச்சகம் நடத்தவுள்ளது
விடுதலையின் அமிர்தப் பெருவிழாவின் ஒரு பகுதியாக 2022 ஏப்ரல் 11 முதல் ஏப்ரல் 17 வரை ஐகானிக் வாரத்தை பஞ்சாயத்து ராஜ் அமைச்சகம் கொண்டாடுகிறது. இதை முன்னிட்டு, நல்லாட்சி குறித்த தேசிய மாநாட்டை புதுதில்லியில் உள்ள ஸ்கோப் அரங்கில் ஏப்ரல் 12 அன்று அமைச்சகம் நடத்தவுள்ளது.
பல்வேறு மாநிலங்களைச் சேர்ந்த பிரதிநிதிகள்/ மூத்த அதிகாரிகள், கொள்கை வகுப்பாளர்கள் மற்றும் பல்வேறு துறை வல்லுநர்கள் உள்ளிட்டோர் இந்த நிகழ்வில் கலந்துகொள்வார்கள்.
கிராமப்புற வளர்ச்சிக்கான திட்டங்களை நிறைவேற்றுவதற்கான கருவிகளாக பஞ்சாயத்து ராஜ் அமைப்புகள் திகழ்கின்றன. இந்த முயற்சியில், பஞ்சாயத்து ராஜ் அமைப்புகளின் செயல்பாடுகளை மேலும் திறமையானதாக மாற்றுவது முக்கியமானது.
பொருளாதாரத்தின் விரைவான விரிவாக்கம் மற்றும் மக்களிடையே அதிகரித்து வரும் விழிப்புணர்வின் காரணமாக நல்லாட்சிக்கான தேவை அதிகரித்துள்ளது. குடிமக்கள் சார்ந்த, மக்களை மையப்படுத்திய, மக்களுக்கு நட்பான, கிராமப்புற மேம்பாட்டிற்காக தேர்ந்தெடுக்கப்பட்ட பிரதிநிதிகளின் அர்ப்பணிப்பு, அக்கறை மற்றும் பொறுப்புணர்வை இது வலியுறுத்துகிறது.
மத்திய, மாநில அரசுகள் இணைந்து பல்வேறு வளர்ச்சித் திட்டங்களைச் செயல்படுத்தி வருவதால், அரசுத் திட்டங்களில் சமூக உள்ளடக்கலை உறுதி செய்வதற்கு மட்டுமல்லாமல், பொறுப்புணர்வை ஏற்படுத்துவதற்கும் நல்ல நிர்வாகம் மிகவும் முக்கியமானது. நமது கிராமப்புறங்களில் வாழ்க்கைத் தரத்தை மேம்படுத்துவதற்கான இலக்கை அடைய பஞ்சாயத்து ராஜ் அமைப்புகளுக்கான செயல்முறை உள்ளது. எனவே, இந்த நோக்கத்திற்காக மத்திய மற்றும் மாநில அரசுகள் மேற்கொண்டுள்ள பல்வேறு முயற்சிகளை பகிர்ந்து கொள்வதற்கு இந்த மாநாடு பொருத்தமான தளமாக அமையும்.
விடுதலையின் அமிர்தப் பெருவிழா என்பது இந்தியாவின் 75 ஆண்டுகால வளர்ச்சி மற்றும் அதன் மக்கள், கலாச்சாரம் மற்றும் சாதனைகளின் புகழ்பெற்ற வரலாற்றைக் கொண்டாடுவதற்கும் நினைவுகூருவதற்குமான இந்திய அரசின் முன்முயற்சியாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815691
நித்தி ஆயோக்
சிக்கல்களுக்கு இணையவழியில் தீர்வு காண்பதன் மூலம் எளிதாகத் தொழில் செய்வதை மேம்படுத்துதல்
பரந்துபட்ட திறன்களை ஆராய்ந்து இணைய சிக்கல்கள் தீர்வு  மூலம் இந்தியாவில் வணிகத்தை எளிதாக்குவதற்கு, அகாமி மற்றும் ஓமிடியார் நெட்வொர்க் இந்தியாவுடன் இணைந்து, இந்திய மாற்றத்திற்கான தேசிய நிறுவனமும்  இந்தியத் தொழில்துறைக் கூட்டமைப்பும்  ஆகஸ்ட் 8 அன்று சட்ட நிறுவனங்கள் மற்றும் தொழில் பிரதிநிதிகளுடன் ஒரு உரையாடலை நடத்தியது.
‘இந்தியாவின் நீதிமன்ற அமைப்பின் வரலாற்றில் ஒரு தொலைநோக்கு காலத்தை நாம் காண்கிறோம், இன்றைய காலகட்டத்தில் தரவு சார்ந்த தீர்வுகள் மற்றும் இயந்திரக் கற்றல், இணைய வழியில் சிக்கல்களுக்கான தீர்வு , நீதிமன்றங்களுக்குச் சுமை இல்லாமல் அவை நிகழும் இடத்தில் கணிசமான சதவீத மோதல்களைத் தீர்க்கும் திறனை வழங்குகிறது. நீதி வழங்கலில் முற்போக்கான மற்றும் சீர்குலைக்கும் மாற்றங்கள் முன்னெப்போதும் இல்லாத வகையில் நீதிக்கான அணுகலை மாற்றக்கூடிய முக்கியமான கூறுகள் ’என்று இந்திய மாற்றத்திற்கான தேசிய நிறுவனமும்  தலைமை நிர்வாக அதிகாரி அமிதாப் காந்த் தெரிவித்தார்.
உச்ச நீதிமன்ற முன்னாள் நீதிபதி பி.என். ஸ்ரீகிருஷ்ணா, இணைய சிக்கல்கள் தீர்வு  நீதிமன்ற முறைக்கு ஒரு நிரப்பியாக செயல்பட முடியும் என்பதை வலியுறுத்துவதன் மூலம், ‘நீதிமன்றங்களை முடக்கும் ஏராளமான வழக்குகளைத் தடுக்கும் என்ற பொருளில் இது நீதிமன்ற அமைப்பின் துணை அமைப்பாக இருக்கும்”. என்றார். ஒரு வழக்கைத் தொடுப்பவர் தனது சர்ச்சையைத் தீர்க்க கேரளாவிலிருந்து டெல்லிக்குச் செல்லத் தேவையில்லை, அவர் / அவள் அதை மின்னணு தளத்தின் மூலம் தீர்க்க முடியும். இணைய வழியிலான சிக்கல் தீர்வு வழக்குத் தொடுப்பவரின் வீட்டு வாசலில் நீதியை வழங்க உதவும். ’
இணைய சிக்கல் தீர்வு  என்பது சர்ச்சைகள், குறிப்பாக சிறிய மற்றும் நடுத்தர வழக்குகள், டிஜிட்டல் தொழில்நுட்பம் மற்றும் மாற்றுச் சிக்கல் தீர்வு  நுட்பங்களைப் பயன்படுத்தி பேச்சுவார்த்தை, மத்தியஸ்தம் மற்றும் நடுநிலைத்தீர்ப்பு போன்றவற்றின் மூலம் தீர்வு காண்பதாகும்.
இந்த மையத்தின் மூலம், ஆராய்ச்சி ஆவணங்கள், கருத்தரங்குகள் மற்றும் மாநாடுகள் மூலம் பயிற்சி அளிக்கவும் பகுப்பாய்வு மேற்கொள்ளவும் இந்தியத் தொழில்துறைக் கூட்டமைப்பு  திட்டமிட்டுள்ளது, மேலும் பல்வேறு தேசிய மற்றும் சர்வதேச நடுவர் மன்றங்கள், பிற பயனாளர்களுடன் மத்தியஸ்தத்தை மேம்படுத்துவதில் தொடர்பு கொள்வதற்கும், அதன் மூலம் வழக்குக்கான நேரத்தையும், செலவையும் குறைக்கவும், சட்டமன்றத்தில் நல்லிணக்கத்தை ஆதரிக்கவும் நிர்வாக மற்றும் நீதித்துறை. திட்டமிட்டுள்ளது.
மதிப்புமிக்க குழு உறுப்பினர்கள் இணையவழி சிக்கல் தீர்வை  ஏற்றுக் கொள்வதற்கும் நிறுவனமயப்படுத்துவதற்கும் ஒப்புக் கொண்டன, மேலும் இந்தியாவில் இணையவழி சிக்கல் தீர்வை அளவிட முயற்சிகள் மேற்கொள்ளப்படுவதை உறுதி செய்கின்றன. இந்த நோக்கத்திற்காக, நீதித்துறை சீர்திருத்தக் குழுவின் இந்தியத் தொழில்துறைக் கூட்டமைப்பு  மற்றும் AZB, கூட்டாளர்களின் நிறுவன பங்குதாரர் அஜய் பஹ்ல், “ நாம் இணைய சிக்கல் தீர்வை  ஊக்குவிக்க வேண்டும், சட்டம் அல்லது நடைமுறைகளில் ஏதேனும் தடை இருந்தால், அதன் செயல்திறனைக் குறைக்கும், அது அகற்றப்பட வேண்டும்” என்று தெரிவித்தார்.
பிரதமர் அலுவலகம்
விசாகப்பட்டினத்துடன் செகந்திராபாத்தை இணைக்கும் வந்தே பாரத் விரைவு ரயில் சேவையை ஜனவரி 15-ம் தேதி பிரதமர் கொடியசைத்து தொடங்கிவைக்கிறார்
விசாகப்பட்டினத்துடன் செகந்திராபாத்தை இணைக்கும் வந்தே பாரத் விரைவு ரயில் சேவையை ஜனவரி 15-ம் தேதி காலை 10.30 மணிக்கு பிரதமர் காணொலிக் காட்சி மூலம் கொடியசைத்து தொடங்கிவைக்கிறார்.
இந்த சேவை, இந்திய ரயில்வேத் துறையால் இயக்கப்படும் 8-வது வந்தே பாரத் விரைவு ரயில் சேவையாகும். தெலுங்கு மொழி பேசும் தெலங்கானா மற்றும் ஆந்திரப்பிரதேச மாநிலங்களை சுமார் 700 கிலோ மீட்டர் அளவிற்கு இணைக்கும் முதல் ரயில் சேவை இது என்பது குறிப்பிடத்தக்கது. இந்த வந்தே பாரத் விரைவு ரயில், ஆந்திரப்பிரதேச மாநிலத்தில் விசாகப்பட்டினம், ராஜமுந்திரி மற்றும் விஜயவாடா ரயில் நிலையங்களிலும், தெலங்கானா மாநிலத்தில் கம்மம், வாரங்கல் மற்றும் செகந்திராபாத் ரயில் நிலையங்களிலும் நின்று செல்லும்.
உள்நாட்டிலேயே வடிவமைக்கப்பட்ட வந்தே பாரத் விரைவு ரயிலில் பயணிகளுக்கு உயர்தர வசதிகள் மற்றும் வேகமான, சொகுசான பயணம் அமையும்.
சிறப்பு சேவைகள் மற்றும் கட்டுரைகள்
பிரதமரின் விவசாயிகள் சம்மான் நிதித் திட்டம்: டிசம்பர் 25 அன்று 9 கோடி விவசாயிகளுக்கு தலா ரூபாய் 2000 பிரதமர் வழங்க உள்ளார்
டிசம்பர் 25 வெள்ளிக்கிழமை அன்று பிரதமரின் விவசாயிகள் சம்மான் நிதித் திட்டத்தின் கீழ் 9 கோடி விவசாயிகளுக்கு தலா ரூபாய் 2000 பிரதமர் திரு. நரேந்திர மோடி வழங்க உள்ளார். இத்திட்டத்தின் கீழ் 9 கோடி விவசாயிகளின் வங்கிக் கணக்குகளில் நேரடியாக தலா ரூபாய் இரண்டாயிரம் என மொத்தம் ரூ.18ஆயிரம் கோடி செலுத்தப்படும். முன்னாள் பிரதமர் திரு. ஏ. பி. வாஜ்பாயின் பிறந்த நாளான அன்று விவசாயிகளுடன் காணொலி மூலம் பிரதமர் உரையாட உள்ளார். இந்த வருடத்தின் ஏப்ரல் மற்றும் ஆகஸ்ட் மாதங்களில் இத்திட்டத்தின் முதல் இரண்டு தவணைகள் வழங்கப்பட்டன. பிரதமரின் விவசாயிகள் சம்மான் நிதித்திட்டத்தின் மூன்றாவது மற்றும் கடைசித் தவணை இதுவாகும்.
பிரதமர் திரு.நரேந்திர மோடியால் 2019-ஆம் ஆண்டு பிரதமரின் விவசாயிகள் சம்மான் நிதி  தொடங்கப்பட்டது. ஒரு சில விலக்குகளைத் தவிர, நாட்டிலுள்ள விளைநிலம் வைத்துள்ள அனைத்து விவசாயக் குடும்பங்களுக்கும் நிதி ஆதரவை வழங்குவதை இந்தத் திட்டம் நோக்கமாகக் கொண்டுள்ளது. இந்தத் திட்டத்தின் கீழ் மூன்று தவணைகளில் தலா ரூ.2000 என வருடத்துக்கு ரூ.6000 பயனாளிகளின் வங்கிக் கணக்குகளில் நேரடியாகச் செலுத்தப்படுகிறது.
இத்திட்டம் தொடங்கப்பட்ட புதிதில் , 2 ஹெக்டேர் அளவுக்கு நிலம் வைத்துள்ள சிறிய மற்றும் விளிம்புநிலை விவசாயிகளின் குடும்பங்களுக்கு மட்டுமே பலன்கள் அனுமதிக்கப்பட்டன. பின்னர் ஜூன் 2019-இல் இத்திட்டம் மாற்றியமைக்கப்பட்டு, நிலத்துக்கான உச்சவரம்பு எதுவும் இல்லாமல் அனைத்து விவசாயக் குடும்பங்களுக்கும் இதன் பலன்கள் நீட்டிக்கப்பட்டன. இதற்கான அறிவிப்பை மத்திய அரசு வெளியிட்டது.
இந்த வருடம் ஆகஸ்டு 9 அன்று, 8.5 கோடி விவசாயக் குடும்பங்களின் வங்கிக் கணக்குகளுக்கு பிரதமரின் விவசாயிகள் சம்மான் நிதித் திட்டத்தின் கீழ் ரூ.17,000 கோடி செலுத்தப்படும் என்று பிரதமர் அறிவித்தார். முதல் தவணையாக ரூ.2000 ஏப்ரல் மாதத்திலேயே விவசாயிகளுக்கு வழங்கப்பட்டது. இத்திட்டத்தின் கீழ் மூன்று தவணைகளில் தலா ரூ.2000 என வருடத்துக்கு ரூ.6000 விவசாயிகளின் வங்கிக்கணக்குகளில் நேரடியாகச் செலுத்தப்படுகிறது. இயற்கையைப் பெரிதும் நம்பி விவசாயம் உள்ளதால் தங்களது செலவுகளை எதிர்கொள்வதற்குப் போராடும் சிறு, குறு விவசாயிகளுக்கு ஒரு வரப்பிரசாதமாக இத்திட்டம் அமைந்துள்ளது. பொதுமுடக்கத்தின் போது கூட விவசாயிகளின் துயரங்களைக் களைவதற்கு பல்வேறு திட்டங்களை மத்திய மற்றும் மாநில அரசுகள் செயல்படுத்தி வருகின்றன.
இந்தத் திட்டத்தின் கீழ் பணம் கிடைப்பது குறித்து திருச்சிராப்பள்ளியில் உள்ள விவசாயிகள் தங்களது மகிழ்ச்சியைத் தெரிவிக்கின்றனர். கொரோனா பொது முடக்கத்தின் போது தற்சார்பு இந்தியாவுக்காக பிரதமர் விடுத்த அறைகூவல் விவசாயிகளால் முழுவதும் ஏற்றுக் கொள்ளப்பட்டுள்ளது. கடினமான நேரத்தில் உணவுப் பாதுகாப்பில் நம்மைத் தற்சார்பு அடையச் செய்து, கோவிட்டை எதிர்த்துப் போராடுவதில் அரசுக்கு உதவியாக விவசாயிகள் இருந்தனர்.
நிதி அமைச்சகம்
சர்வதேச நிதி சேவை மையங்களில் வர்த்தக நிதி சேவைகளை வழங்குவதற்கான தளத்தை உருவாக்கும் திட்டம்
சர்வதேச நிதி சேவை மையங்களில், நிதி சேவைகள் மற்றும் நிதி நிறுவனங்களை சீர்படுத்துவதற்காக சர்வதேச நிதி சேவை மையங்கள் ஆணையக சட்டம் 2019-இல் சர்வதேச நிதி சேவை மையங்கள் ஆணையகம் அமைக்கப்பட்டுள்ளது. இதன் முடிவில், சர்வதேச நிதி சேவை மையங்களில் வர்த்தக நிதி சேவைகளை வழங்குவதற்காக சர்வதேச வர்த்தக நிதி சேவை தளத்தை உருவாக்கி செயல்படுத்துவதற்கான திட்டத்தை இந்த ஆணையகம் வெளியிட்டுள்ளது.
சர்வதேச வர்த்தக நிதி சேவைகள் தளம் போன்ற பிரத்தியேக மின்னணு தளம் வாயிலாகத் தங்களது சர்வதேச வர்த்தக பரிவர்த்தனைகளுக்கான பல்வேறு நிதி வசதிகளை போட்டிக்குரிய தன்மையுடன் பயன்படுத்துவதில் ஏற்றுமதியாளர்கள் மற்றும் இறக்குமதியாளர்களுக்கு இந்தத் திட்டம் உறுதுணையாக இருக்கும். அவர்களது வர்த்தக வரவுகளை ரொக்க நிதிகளாக மாற்றுவதற்கும் குறுகிய கால நிதியை பெறுவதற்கும் உதவிகரமாக இருக்கும்.
சர்வதேச வர்த்தக நிதி சேவை தளத்தில் ஏற்றுமதி பட்டியல் வர்த்தக நிதி, மாற்று வர்த்தக நிதி, ஏற்றுமதியாளருக்கான விநியோக சங்கிலி நிதி, ஏற்றுமதி கடன், காப்பீடு/ கடன் உறுதித்தன்மை உள்ளிட்ட வர்த்தகம் சார்ந்த பரிவர்த்தனைகளை மேற்கொள்வதற்கு இந்தத் திட்டம் வாய்ப்பளிக்கும்.
சுற்றறிக்கை பற்றிய முழு விவரம், சர்வதேச நிதி சேவை மையத்தின் இணையதளத்தில் வெளியிடப்பட்டுள்ளது.
https://ifsca.gov.in/Circular
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734806
-----
(Visitor Counter : 272
மத்திய அமைச்சரவை
குற்ற விஷயங்களில் பரஸ்பரம் சட்ட உதவி தொடர்பாக இந்தியா – போலந்து இடையேயான உடன்பாட்டிற்கு அமைச்சரவை ஒப்புதல் அளித்துள்ளது
குற்ற விஷயங்களில் பரஸ்பரம் சட்ட உதவி தொடர்பாக இந்தியா – போலந்து இடையேயான உடன்பாட்டிற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
பரஸ்பர சட்ட உதவியின் மூலம் பயங்கரவாதம் தொடர்பான குற்றங்கள் உள்ளிட்ட குற்றங்களுக்காக வழக்குத் தொடுத்தல் புலனாய்வு ஆகியவற்றில் இருநாடுகளின் திறனையும், தீவிரத்தன்மையையும் விரிவுப்படுத்துவது இதன் நோக்கமாகும்.
இந்த ஒப்பந்தத்தின் அம்சங்களை இந்தியாவில் செயல்படுத்த 1973ஆம் ஆண்டின் குற்றவியல் தண்டனைச் சட்டத்தின் பொருத்தமான பிரிவுகளின் கீழ், அரசிதழ் அறிவிப்புகள் வெளியிடப்படும்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1781732
-----
(
குடியரசுத் துணைத் தலைவர் செயலகம்
பதற்றமடைய வேண்டாம் ஆனால் முன்னெச்சரிக்கை நடவடிக்கைகளை மேற்கொள்வதுடன் கோவிட் வழிகாட்டு நெறிமுறைகளைப் பின்பற்றவும் – உருமாறிய புதிய வகை கோவிட் தொற்று குறித்து குடியரசு துணைத்தலைவர்
தடுப்பூசியை விரைவில் செலுத்திக்கொள்ளுமாறு மக்களுக்கு வலியுறுத்தல்
இந்தியாவின் வெற்றி உலகின் வெற்றி; நமது வளர்ச்சிப் பயணத்தை எதுவும் தடுக்க முடியாது – குடியரசு துணைத்தலைவர்
இந்தியாவை மீண்டும் ‘விஸ்வகுரு’ -வாக மாற்ற அனைவரும் பாடுபட திரு.நாயுடு அழைப்பு
கவுதம் சிந்தாமணியி-யின் ‘நடுவழி யுத்தம் : மோடியின் ரோலர்-கோஸ்டர் இரண்டாவது முறை’
புதிய வகை கொரோனா தொற்றுப் பரவல் குறித்து, பதற்றமடைய வேண்டாம் என நாட்டு மக்களைக் கேட்டுக் கொண்ட குடியரசு துணைத்தலைவர் திரு.எம்.வெங்கையா நாயுடு, தொற்றுப் பரவல் முடியும் வரை, கோவிட் வழிகாட்டு நெறிமுறைகளை தவறாமல் பின்பற்றுவதுடன், தொடர்ந்து விழிப்புடன் இருக்குமாறும் அறிவுறுத்தியுள்ளார். மக்கள் தயக்கத்தைக் கைவிட்டு, தாங்களாகவே சென்று விரைவில் தடுப்பூசி செலுத்திக் கொள்ளுமாறும் வலியுறுத்தியுள்ளார்.
புதுதில்லியில் இன்று  தமது இல்லத்தில் நடைபெற்ற நிகழ்ச்சியில், திரு.கவுதம் சிந்தாமணியின், ‘நடுவழி யுத்தம் : மோடியின் ரோலர்-கோஸ்டர் இரண்டாவது முறை’ என்ற நூலை வெளியிட்டுப் பேசிய குடியரசு துணைத்தலைவர், கொரோனா பெருந்தொற்று ஒட்டுமொத்த மனித குலத்திற்கும் பெரும் சவாலாக உருவெடுத்திருப்பதுடன், உலகின் மிகப்பெரிய தடுப்பூசி இயக்கம் இந்தியாவில் மேற்கொள்ளப்பட்டு வருவதையும் குறிப்பிட்டார்.
சமீபத்திய ஆண்டுகளில் இந்தியாவின் நிகழ்வுகள் நிறைந்த பயணம் குறித்து, உரிய நேரத்தில் இந்த நூலை எழுதியதற்காக திரு.சிந்தாமணி-க்கு பாராட்டு தெரிவித்த திரு.நாயுடு, தற்கால வரலாற்றை எழுதுவது எளிதானது அல்ல என்றார். கடந்த ஏழு ஆண்டுகளில் ஆளுகையில் கொண்டுவரப்பட்ட மாற்றத்தை ஏற்படுத்தும் மாற்றங்கள் பற்றிக் குறிப்பிட்ட அவர், இந்த மாற்றங்கள், நாட்டிலுள்ள 130 கோடி மக்களுக்கு அதிகாரமளித்து, அவர்களது திறமையை வெளிக்கொணரும் என்றார். “வாழ்க்கை எதிர்பார்ப்புகள், உள்ளார்ந்த நிதிச் சேவைகள், சுகாதார வசதிகள் கிடைக்கச் செய்வது, வேலைவாய்ப்பு, சொந்தவீட்டில் வசிப்பது, அல்லது தொழில்முனைவுத் திறனை கவுரவித்தல், இந்தியர்களின் வாழ்க்கைத் தரம் போன்றவை ஒவ்வொரு நாளும் மேம்பட்டு வருகிறது” என்றும் அவர் தெரிவித்தார்.
பிரதமரின் தாரக மந்திரமான - “சீர்திருத்தம், செயல்பாடு மற்றும் மாற்றம்“ ஆகிய மூன்று வார்த்தைகளை சுட்டிக்காட்டிய குடியரசு துணைத்தலைவர், உள்ளார்ந்த நிதிச் சேவை, காப்பீட்டு வசதி, ஏழைப் பெண்களுக்கான சமையல் எரிவாயு இணைப்பு மற்றும் வீட்டுக் குடிநீர் குழாய் இணைப்பு போன்ற பல்வேறு துறைகளில், கடந்த சில ஆண்டுகளில் நாடு அடைந்துள்ள அபரிமிதமான முன்னேற்றத்தையும் பாராட்டினார். “குறைந்தபட்ச அரசாங்கம் அதிகபட்ச ஆளுகை” என்ற கொள்கையைப் பின்பற்றுவதன் மூலம், அனைத்துத் துறைகளிலும் மாற்றத்தை ஏற்படுத்த, நவீன தொழில்நுட்பங்களை அரசு பயன்படுத்துவதாகக் கூறிய அவர், உலகிலேயே ஸ்டார்ட்-அப் நிறுவனங்களை அதிகளவில் தொடங்கும் நாடுகளில், இந்தியா மூன்றாம் இடத்தில் இருப்பது குறித்தும் மனநிறைவு தெரிவித்தார்.
••••••••••••••••••
(Visitor Counter : 187
பிரதமர் அலுவலகம்
தமிழ்நாட்டின் தஞ்சாவூரில் ஏற்பட்ட விபத்து காரணமாக உயிரிழந்தோருக்குப் பிரதமர் இரங்கல் தெரிவித்துள்ளார் பலியானோரின் குடும்பங்களுக்கு பிரதமரின் தேசிய நிவாரண நிதியிலிருந்து கருணைத் தொகை அறிவிக்கப்பட்டுள்ளது
தமிழ்நாட்டின் தஞ்சாவூரில் ஏற்பட்ட விபத்து காரணமாக உயிரிழந்தோருக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
தமிழ்நாட்டின் தஞ்சாவூரில் ஏற்பட்ட விபத்தில் உயிரிழந்தோர் குடும்பங்களுக்கு பிரதமரின் தேசிய நிவாரண நிதியிலிருந்து கருணைத் தொகையை திரு மோடி அறிவித்துள்ளார்.
தொடர்ச்சியான டுவிட்டர் பதிவுகளில் பிரதமர் அலுவலகம் கூறியிருப்பதாவது;
“தமிழ்நாட்டின் தஞ்சாவூரில் ஏற்பட்ட விபத்தால் மிகுந்த துயரம் அடைந்துள்ளேன். சோகமான இந்த தருணத்தில் உறவினர்களை இழந்த குடும்பங்கள் மீது எனது சிந்தனை உள்ளது. காயமடைந்தவர்கள் விரைவில் குணமடைவார்கள் என்று நான் நம்புகிறேன்: பிரதமர்”
“தமிழ்நாட்டின் தஞ்சாவூரில் ஏற்பட்ட விபத்தில் உயிரிழந்தோர் குடும்பங்களுக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் கருணைத் தொகை வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர்”
கப்பல் போக்குவரத்து அமைச்சகம்
கடலோர கப்பல் போக்குவரத்து மசோதா 2020க்கான வரைவு அறிக்கையை பொது ஆலோசனைக்காக கப்பல் போக்குவரத்து அமைச்சகம் வெளியீடு
பிரதமர் திரு நரேந்திர மோடியின் தொலைநோக்கு பார்வையின் அடிப்படையில் ஆளுகையில் பொதுமக்களின் பங்களிப்பு மற்றும் வெளிப்படைத் தன்மையை உருவாக்கும் நோக்கத்துடன் கடலோரக் கப்பல் போக்குவரத்து மசோதா 2020க்கான வரைவு அறிக்கையை பொது மக்கள் மற்றும் கப்பல் போக்குவரத்து துறையினரின் ஆலோசனைக்காக மத்திய கப்பல் போக்குவரத்து அமைச்சகம் வெளியிட்டுள்ளது.
நாட்டில் கப்பல் போக்குவரத்துத் துறையின் வளர்ச்சியைக் கருத்தில் கொண்டு இந்தத் துறைக்கென பிரத்தியேக சட்டம் இயற்றுவதன் தேவை உணரப்பட்டது. உலகளாவிய சிறந்த வழிமுறைகளை கருத்தில் கொண்டு இந்த வரைவு மசோதா தயாரிக்கப்பட்டுள்ளது.
தேசிய கடலோர மற்றும் உள்நாட்டு கப்பல் போக்குவரத்து மூலோபிய திட்டத்துக்கான சாத்தியக்கூறுகள், இந்தியாவில் தயாரிக்கப்பட்ட கப்பல்களின் கடலோர வர்த்தகத்திற்கு தேவைப்படும் வர்த்தக உரிமையை ரத்து செய்தல், கடலோரப் போக்குவரத்தில் இந்திய கப்பல்களின் பங்கை அதிகப்படுத்தும் நோக்கத்தில் போக்குவரத்துக் கட்டணத்தை குறைத்து போட்டியுடன் கூடிய சூழலை உருவாக்குவது போன்றவை இந்த வரைவு மசோதாவின் சிறப்பு அம்சங்களாகும்.
மத்திய கப்பல் போக்குவரத்து துறையின் இணையதளத்தில் இந்த வரைவு மசோதா வெளியிடப்பட்டுள்ளது. பொதுமக்கள் இது குறித்த தங்களது கருத்துக்களை coastalshipping2020[at]gmail[dot]com என்ற மின்னஞ்சல் முகவரிக்கு வரும் 6ஆம் தேதிக்குள் அனுப்பலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668432
பாதுகாப்பு அமைச்சகம்
ஆசிய விளையாட்டுப் போட்டிகளுக்கு பயிற்சி அளிக்கும் வகையில் மும்பையில் நடைபெற்ற பாய்மரப்படகு சாம்பியன் ஷிப் 2023 போட்டிகள் நிறைவடைந்தன
இந்திய பாய்மரப் படகு சங்கத்தின் சாம்பியன் ஷிப் போட்டிகள் 2023 மும்பையில் கடந்த 7-ந் தேதி முதல் 13-ந் தேதி வரை நடைபெற்றன. இந்த ஆண்டு செப்டம்பர் மாதம் சீனாவில் நடைபெறவுள்ள ஆசிய விளையாட்டுப் போட்டிகளுக்கான 3-வது பயிற்சிப் போட்டியாக இது அமைந்தது. இளையோர் மற்றும் மூத்தோர் பிரிவுகளில் இது நடைபெற்றது.
ஒரு வார காலம் நடந்த இந்தப் போட்டிகளில் நாடு முழுவதிலுமிருந்து 16 கிளப்கள் சார்பில் 189 பேர் பங்கேற்றனர். முதல் முறையாக இந்த தடவை ஃபார்முலா கைட் போட்டி நடைபெற்றது.
கடலில் நிலவிய மிதமான மற்றும் பலத்த காற்று, படகுப் போட்டியாளர்களுக்கு உற்சாகத்தை அளித்தது. மும்பை மக்கள் மிகுந்த ஆர்வத்துடன் இந்தப் போட்டிகளை கண்டுகளித்தனர்.
இந்தப் போட்டிகளுக்கு ஏற்பாடு செய்திருந்த ராணுவ பாய்மரப்படகுப் பிரிவைச் சேர்ந்த மாலுமிகள் 5 தங்கம், 5 வெள்ளி, 4 வெண்கலப் பதக்கங்களை வென்று ஆசிய விளையாட்டுப் போட்டிகளுக்கான இடத்தைப் பிடித்தனர்.
(
குடியரசுத் தலைவர் செயலகம்
குடியரசுத் தலைவர் மாளிகையை பார்வையிட வாரத்தில் நான்கு நாட்களுக்கு அனுமதி
தில்லியில் உள்ள குடியரசுத் தலைவர் மாளிகையை பார்வையிட இணையதளம் மூலம் முன்பதிவு செய்து கொள்ளலாம். நாளை நவம்பர் 23, 2017, முதல் வாரத்தில் நான்கு நாட்களுக்கு குடியரசுத் தலைவர் மாளிகையை பொது மக்கள் சுற்றி பார்க்கலாம். வரும் விழயான், வெள்ளி, சனி மற்றும் ஞாயிற்றுக் கிழமைகளில்  காலை 0900 மணி முதல் மாலை 4.00 மணி வரை பொது மக்களுக்கு குடியரசுத் தலைவர் மாளிகை பொது மக்களுக்காக அனுமதிக்கப்படும்.
பார்வையாளர்கள் குடியரசுத் தலைவர் மாளிகையின், நுழைவுவாசல் எண் 2 , நுழைவுவாசல்ம எண் 37, நுழைவுவாசல் எண் 38  வழியாக சென்று வரலாம்.
பார்வையாளர்கள் http://rashtrapatisachivalaya.gov.in/rbtour என்ற இணைய தளத்தில் தங்களின் விவரத்தை பதிவு செய்து கொள்ளலாம். பார்வையாளர்கள் நபர் ஒருவருக்கு தலா ரூ. 50 பதிவு கட்டணமாக வசூலிக்கப்படும் . இந்திய குடிமக்கள் தங்களின் செல்லத்தக்க புகைப்பட அடையாள அட்டையை கொண்டுவர வேண்டும். வெளிநாட்டு பயணிகள் தங்களின் அசல் பாஸ்போர்ட்டை  கொண்டு வரவேண்டும்.
மேலும் தகவலுக்கு, பார்வையாளர்கள் மேலாண்மை பிரிவை, தொலைபேசி எண்: 011- 23013287, 23015321 , தொலைநகலி- 011- 23015246, மின்னஞ்சல் reception-officer@rb.nic.in மூலம் தொடர்பு கொள்ளலாம்.